l 



ORATIO. 163 



Te igitur laetissimo animo salutavimus collegam , Vir Clarissime Gratama ! 

 pariterque Virum Clarissimum van Rees. Tu quidem cum antea hac in 

 Academia studiis rerum humanarum divinarumque operam dabas, discipulus 

 uobis fiiisti carissimus ; tui autem in iurisprudentia magistri iam tum , 

 peracto vix curriculo Academico, te ad cathedram ornandam aptum iudi- 

 cabant. Alter scriptis editis compluribus eruditissimis Patre, Viro Doctis- 

 simo et Clarissimo , qui Academiae Rheno-Traiectinae ornamentum est , 

 se iam diguissimum praestitit filium. — Uterque laetam, quam de vobis 

 suscepimus, spem iam nunc iuvenum Academicorum usibus egregie prospi- 

 ciendo, praeclare confirmatis. Propitius vobis semper adsit Dens O. M. 



Ad vos veuio, luvenes praestantissimi, huius Academiae alumni! — Ex 

 ordine vestro tres uno hoc anno flebili morte occubuerunt, A. A. van 

 Andeinga de Kempenaer, I. I. Poster et B. Bleyenberg, qui singuli 

 vobis dilecti, familiae suae carissimi, Academiae nostrae in primo aetatis 

 flore sunt erepti. Vos igitur mementote , tum demum institutionem , ut 

 omnem , ita Academicam rite procedere , si non tantum reliquae vitae 

 praesentis sed etiam futurae et immortalis sit apta praeparatio, — Caeterum, 

 luvenes optimi! parum sit si dixerim, mihi vos magistratum meum non 

 molestum reddidisse; imo publice profiteor hunc longe plerorumque bonitate 

 morum et omnium erga me humanitate admodum facilem mihi fuisse et 

 iucundum. Studiorum autem diligentiae , eiusque apud haud paucos 

 magnae aut etiam maximae documentum praebent examina, promotiones, 

 complures etiam publice editae hoc anno dissertationes. — Unus imprimis 

 nobis nominandus est luvenis egregius , li. Beins , qui dissertatione , qua 

 summos in Medicina honores consecutus est , instrumentum descripsit 

 physiologicum utilissimum, quod ipse magnopere vel emendavit vel perfecit; 

 quique propterea ab Ordinis Medici Professoribus et ab Academiae Cura- 

 toribus Regi Augustissimo commendatus, hoc insigne emolumentum nactus 

 est, ut Regia munificentia ipsi liceat itinere in exteras Academias instituto 

 studia sua ulterius perficere. — Denique, ut anno praecedenti complures 

 etiam nostri alumni in certamine literario victores hie sunt praemiis ornati, 

 ita hoc anno luvenis praestantissimus , S. van Hodten, Iuris candidatus 

 Groninganus , in Academia Leidensi praemio est condecoratus. — Pergite 

 vos omnes ita et studiis et moribus vestris prospicere, ut Academia haec 



21* 



